 हालांके घाटी दी दो मुक्खधारा आह्‌ली पार्टियें, नेशनल कान्फ्रेंस ते पीपुल्स डेमोक्रोटिक पास्सेआ रक्खी जाने आह्‌ली मंगां खतरे कन्नै मरोची दी ऐ।  उंदी अपील ऐ जे पैरामिल्ट्री फोर्स दे आकार गी घटाइयै ओह्‌दी थाह्‌र पुलस दे आकार गी दौगुण करी दित्ता जा ते एह्‌दे पिच्छे उंदा तर्क ऐ जे बेरोज़गारी गी खत्म करने लेई मते थमां मते युवकें गी पुलस दी नमीं बटालियनें च भर्थी कीता जा।  पैह्‌ले गै पिछले किश ब‘रें च पुलस बल दा आकार काफी बदाई दित्ता गेआ ऐ ते जम्मू कश्मी गी पुलस राज्य च तब्दील करी दित्ता गेआ ऐ।  एह् सब कोई स्वास्थ्यात्मक लक्षण नेईं हैन।  आतंकवादं गी खत्म करने लेई 10 दे मध्य च सामने आए जम्मू कश्मीर पुलस दे स्पैशल ऑपरेशन ग्रुपें पास्सेआ क्रूरता दे मामलें दी कोई कमी नेईं ऐ।  जकीनन आतंक निरोधी ऑपरेशनें च पुलस ने कम्म कीता ऐ ब क्रूरता ते बर्बरता दा ओह्‌दा ग्राफ बी बधेआ ऐ जिन्नै मानवाधिकार दे मामले च ओह्‌दी इक भद्दी तस्वीर जनता दे सामने पेश कीती ऐ।  लोग सैन्यीकरण थमां तंग पेई गे न।  इक बंदूक दा परता दूई बंदूक नेईं ऐ बलके उसी रोकेआ जाना चाहिदा।  ओह्‌दे अतिरिक्त भ्रश्टाचार दे मामलें बी पुलस बटालियनें च होआ’ रदी बढ़ौत्तरी उप्पर प्रश्‍न चिन्ह लाई दित्ता ऐ।  पुलस बलें गी बधाने दी बजाए लोड़ ऐ उनेंगी गुणवत्ता आह्‌ला प्रशिक्षण देने दी ना के राज्य उप्पर आर्थिक ते मनोवैज्ञानिक भार पाने दी लोड़ ऐ।  इस्सै दे कन्नै गै उमर अब्दुल्ला जेह्‌ड़ा के अज्ज कल पैरामिल्ट्री फोर्सज़ गी पुलस बल च तब्दील करने दे मते थमां मते ब्यान देआ ‘रदे न, लेई बेह्‌तर एह् ऐ जे अपने टुथ एंड रिकांसाइलेशन कमिशन (टीआरसी)’ गी नेईं त्यागे जेह्‌दे बारे च उनें सत्ता काबिज होने थमां पैह्‌ले बड्डी-बड्डी गल्लां कीतियां हियां। ।  मानवाधिकार हनन दी समस्याएं गी हल्ल करने लेई टीआरसी आह्‌ला कदम ऐ जेह्‌दे कन्नै के पीड़ित लोकें दे घावें उप्पर मरहम लग्गग। 